प्रिमियर लिगका ठूला टोली विजयी
काराबाओ कप अन्तर्गत बुधबारको खेलमा इङलिस प्रिमियर लिगका ठूला टोलीले जित हासिल गरेका छन् ।
बेल्जियन फरवार्ड मिसी बासुआईले ह्याट्रिक प्रहार गरेपछि चेल्सीले तल्लो श्रेणीको नटिङ्घम् फरेस्टलाई ५-१ ले पराजित गर्‍यो ।
लन्डन — काराबाओ कप अन्तर्गत बुधबारको खेलमा इङलिस प्रिमियर लिगका ठूला टोलीले जित हासिल गरेका छन् ।बेल्जियन फरवार्ड मिसी बासुआईले ह्याट्रिक प्रहार गरेपछि चेल्सीले तल्लो श्रेणीको नटिङ्घम् फरेस्टलाई ५-१ ले पराजित गर्‍यो ।काराबाओ कप अन्तर्गत बुधबारको खेलमा इङलिस प्रिमियर लिगका ठूला टोलीले जित हासिल गरेका छन् ।बेल्जियन फरवार्ड मिसी बासुआईले ह्याट्रिक प्रहार गरेपछि चेल्सीले तल्लो श्रेणीको नटिङ्घम् फरेस्टलाई ५-१ ले पराजित गर्‍यो । केनेडीको १३ औं मिनेटको गोलमा अग्रता लिएको चेल्सीलाई ६ मिनेटपछि बासुआईले दोहोरो अग्रता दिलाए । पहिलो हाफको ५ मिनेट बाँकी रहँदा चार्ली मुसोन्डाले स्कोर ३-० बनाए । दोस्रो हाफको ५३ औं र ८६ औं मिनेटमा गोल गर्दै बासुआईले ह्याट्रिक पुरा गरे । नटिङ्घमका लागि टेन्दाई दारिक्वाले अन्तिम मिनेटमा सान्त्वना गोल फर्काए ।मार्कस रास्फर्डले सुरुआतमै दुई गोल गरेपछि म्यानचेस्टर युनाइटेडले बर्टन एल्बिएनलाई ४-१ ले हरायो । उनले पाँचौ र १७ औं मिनेटमा गोल गरेका थिए । युनाइटेडको जितमा अन्य दुई गोल जेसे लिङ्गार्ड र एन्थोनी मार्सियालको नाममा रहयो । लेरोय सानेले दुई गोल गरेपछि म्यानचेस्टर सिटीले वेस्ट ब्रमलाई उसकै मैदानमा २-१ ले हरायो । सानेको तेस्रो मिनेटको गोललाई वेस्ट ब्रमका क्लाउडियो याकबले ७२ औं मिनेटमा बराबर गरेका थिए । त्यसको पाँच मिनेटमा गोल गर्दै सानेले सिटीको जित पक्का गरे ।थियो वाल्कटको २५औं मिनेटको गोलसँगै आर्सनलले घरेलु मैदान इमिरेट्समा डोन्कास्टर रोभार्सलाई १-० ले पराजित गर्‍यो । एभरटनले सन्डरल्यान्डलाई ३-० ले पराजित गर्दा डोमिनिक काल्भर्ट लेविनले दुई तथा ओउमार नियासेले एक गोल गरे ।